PUKELTASIA
Idzie przedymnom srogo pukeltasia
Z biydom jom niesie tako mało Kasia
Ksionżek i kupa heftow naładowali
Tymu chuderloczkowi niyś to kozali
Ida tak za niom i niy pojmuja tego
Co tako dziołszka zrobioła złego
Że tak jom mynczom i krziwiom kości
Chyba „łoświata” robi to po złości
Ci co za pasym jedyn heft nosiyli
Bydom nom ciyngym lasy niszczyli
Pieron mie biere! jak pomyśla ło tym
Rypła bych takymu kajsik pod płotym
My, pora heftow, ksionżki po bracie
Niyjedyn galoty jeszcze po tacie
I tak do szkoły piyrwyj my majtali
A jednak niyktorzy ministrami łostali
Niych se ktoś w końcu klupnie w łeb
I forszteluje jaki z niego jest cep !
Bo jak porobiom samych profesorow
Niy bydzie wtedy zwykłych robolow
Kto bydzie robioł na” Ich” podatki
Kto wtedy uczimie” Ich „i „Ich” matki
morał:
Niż dońdzie do szkoły tako mało Kasia
Psychika ji skrziwi tako pukeltasia.
Autor : Janina Żoch
smo_Latn szl_Latn szl_Latn als_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn pol_Latn pol_Latn nso_Latn szl_Latn ces_Latn deu_Latn